Euroopa kuuendast raamprogrammist toetati projekti Upwind, mil­le üks peamisi eesmärke oli uurida tuuleenergia odavamaks muutmist tuulikute tunduva suurendamise teel. Orientiiriks seati tuulik võimsusega 20 MW, mis oleks praegu enim ehita-tavaid  tuulikuid (ca 3 MW) ja lähiajal olulist turuosa haaravaid 5-6 MW tuulikuid arvestades lausa suurusjärgu võrra võimsam. Kui tänapäeval 5 MW tuuliku rootori läbimõõtu suurendada kaks korda, muutub selle haardeulatus neli korda suuremaks ning tuuliku võimsus kasvab 20 MW-ni. Projekti alguses proovitigi nõnda teha, ent ra­huldava tulemuseni ei jõutud. Tuuliku mass kasvaks koguni kaheksakord­seks, mis teeks selle valmistamise ja paigaldamise liiga kalliks, tänapäevase tehnoloogiaga isegi võimatuks. Järeli­kult peab  nii suurt tuulikut arendades otsima uusi lahendusi.